Kurt Gossweiler

Kurt Gossweiler (født 5. november 1917 i Stuttgart i Tyskland, død 17. mai 2017 i Berlin) var en marxistisk-leninistisk tysk historiker. I Den tyske demokratiske republikk (DDR) publiserte han fremfor alt om fascismen, som han analyserte innenfor rammene av monopolgruppeteori. Etter DDRs fall lot Gossweiler fremfor alt høre fra seg som forsvarer av stalinismen.


== Liv og virke ==


=== Bakgrunn ===
Kurt Gossweiler vokste opp i et kommunistisk sinnet foreldrehjem. Han gikk fra 1931 til 193 på Karl-Marx-Schule i Berlin, som ble ledet av Fritz Karsen. Sammen med sin venn Werner Steinbrink sluttet han seg til Sozialistischer Schülerbund, ledet av Herbert Ansbach. 


=== Nasjonalsosialismens tid ===
Etter den nasjonalsosialistiske maktovertagelse var fra 1934 aktiv i en illegal celle tilknyttet Kommunistischer Jugendverband Deutschlands (KJVD) og tok blant annet del i smugling av illegale materialer fra Paris til Berlin.
Etter sitt abitur i 1937 begynte Gossweiler på et studium innen økonomi i Berlin. I mars 1939 var han i Reichsarbeitsdienst og fra samme år soldat i Wehrmacht under Annen verdenskrig. 


=== I Sovjetunionen og i Øst-Tyskland ===
I 1943 deserterte han og løp over til Den røde armé. Under krigsfangenskapet gikk han på en såkalt Antifa-skole i Talitsa, der han dessuten var assistent fra 1944 til 1947. Dessuten var han medarbeider i Nationalkomitee Freies Deutschland.
Kurt Gossweiler vendte i 1947 tilbake fra krigsfangenskapet og ble medlem av SED. I Berlin var han først lærer ved Landesparteischule Berlin, og så fra oktober 1948 til august 1955 medarbeider i SEDs distriktsledelse i Berlin.
Fra 1955 til 1958 innehadde Gossweiler et planmessig vitenakapelig aspirantur ved Det historiske institutt ved Humboldt-universitetet. Mellom 1958 og 1970 arbeidet hsn der som vitenskapelig medarbeider. I 1963 promoverte han under Erich Paterna, Dietrich Eichholtz og Joachim Streisand med arbeidetDie Rolle des Monopolkapitals bei der Herbeiführung der Röhm-Affäre. Fra 1970 til sin emeritering i 1983 var han vitenskapelig medarbeider ved sentralinstituttet for historie under Akademie der Wissenschaften der DDR. I mai 1972 grunnla han som Promotion B studien Großbanken, Industriemonopole und Staat. Ökonomie und Politik des staatsmonopolistischen Kapitalismus in Deutschland 1914–1932.
Gossweiler mottok i 1973 Vaterländischer Verdienstorden i bronse og ble i æresdoktor ved Humboldt-universitetet. Som Inoffizieller Mitarbeiter «IM Arno» arbeidet han for det østtyske  Ministerium für Staatssicherheit, ettersom denne hemmelige tjeneste var interessert i hans «vestkontakter».


=== Etter Tysklands samling ===
Etter Berlinmurens fall vedble han frem til 2001 medlem av PDS. Senere engasjerte han seg for utbrytergruppen Kommunistische Initiative.
Gossweiler erklærte i 1994 i et bidrag til det internasjonale seminar for kommunistiske partier og arbeiderpartier i Brussel at «antistalinismen» var «hovedhinderet for enheten mellom alle antiimperialistiske krefter og den kommunistiske bevegelse». Han forsvarte derfor stalinismen og fremholdt at Moskvaprosessene ikke var innstuderte skueprosesser, men hadde oppdaget og forpurret komplotter som var av det samme slag som senere under Nikita Khrusjtsjov og Mikhail Gorbatsjov til slutt vant frem.


=== Verk ===
Kort Gossweilers hovedverker beskjeftiger seg med nasjonalsosialismen. Han videreutviklet den «marxistiske fascismeteori». I sitt verk Großbanken, Industriemonopole, Staat modifiserte han den av Jürgen Kuczynski utviklede monopolgruppeteorien. Fascismens prosjekt anså han å være «nasjonalisering av arbeiderne», altså som en innpoding av borgerlig ideologi i arbeidernes rekker i den hensikt å bekjempe den kommunistiske bevegelse. Han forble likevel en talsmann for den klassiske marxistiske agentteori, som betraktet lederne av NSDAP som storkapitalens marionetter.


== Skrifter ==
Großbanken Industriemonopole Staat. Ökonomie und Politik des staatsmonopolistischen Kapitalismus in Deutschland 1914–1932, Habilitationsschrift, Berlin 1971; Papyrossa, Köln 2013, ISBN 978-3-89438-519-4.
sammen med Dietrich Eichholtz: Faschismusforschung. Positionen, Probleme, Polemik. Berlin 1980.
Kapital, Reichswehr und NSDAP 1919–1924. Berlin 1982 (Neuauflage: Köln 2011), ISBN 978-3894384555
Die Röhm-Affäre. Hintergründe – Zusammenhänge – Auswirkungen. Pahl-Rugenstein, Köln 1983. Zugleich 1963 als Dissertation an der Humboldt-Universität unter dem Titel: Die Rolle des Monopolkapitals bei der Herbeiführung der Röhm-Affäre.
sammen med Klaus Drobisch og Dietrich Eichholtz: Faschismus in Deutschland, Faschismus der Gegenwart. Köln 1983.
Aufsätze zum Faschismus. Berlin 1986.
Die Strasser-Legende. Auseinandersetzung mit einem Kapitel des deutschen Faschismus. Berlin 1994, ISBN 978-3-929161-10-6.
Wider den Revisionismus. München 1997, ISBN 978-3-00-002404-7
Die Taubenfuß-Chronik oder Die Chruschtschowiade 1953–1964 (Bd. I), München 2002, ISBN 978-3000087738
Die Taubenfuß-Chronik oder Die Chruschtschowiade 1957–1976 (Bd. II), München 2005, ISBN 978-3000155178
sammen med Peter Hacks: Der Briefwechsel 1996–2003, in: Peter Hacks: Am Ende verstehen sie es. Politische Schriften 1988–2003, André Thiele (Hrsg.), Eulenspiegel, Berlin 2005.
Der Anti-Stalinismus – das Haupthindernis für die Einheit aller antiimperialistischen Kräfte und der kommunistischen Bewegung. Rede des Genossen Dr. Kurt Gossweiler (Deutschland) auf dem internationalen Seminar kommunistischer und Arbeiterparteien in Brüssel am 1. Mai 1994, Ernst-Thälmann-Verlag, Berlin 2005.
sammen med Dieter Itzerott: Die Entwicklung der SED. In: Unter Feuer. Die Konterrevolution in der DDR., Offensiv, Hannover 2009, ISBN 978-3-00-026316-3.


== Referanser ==


== Litteratur ==
Erich Buchholz u. a. (Hrsg.): Und was war es nun wirklich? Festschrift für Kurt Gossweiler anlässlich seines 90. Geburtstages. Einzelverlag Frank Flegel, Hannover 2007, ISBN 978-3-00-022827-8. (Volltext online)


== Eksterne lenker ==
(de) Verk av og om Kurt Gossweiler i katalogen til det tyske nasjonalbiblioteket
Website - Kurt Gossweiler